Airco

The Aircraft Manufacturing Company Limited (Airco) var en britisk flyprodusent som ble etablert i 1912 av George Holt Thomas i Hendon nord i London. 

Selskapet ansatte Geoffrey de Havilland og hans Aircomodeller sto for 30% av alle treningsfly, jagerfly og bombefly som ble brukt av Storbritannia og USA under første verdenskrig.The King's Interest In Flying. Factory And Aerodrome Visited. The Times, Friday, 1 Jun 1917; pg. 9; Issue 41493 Alle De Havillands modeller fikk forstavelsen DH. 

I november 1918 var Airco den største flyprodusenten i verden og sysselsatte mellom 7000 og 8000 arbeidere ved Hendon.Mr. G. Holt Thomas. The Times, Friday, 4 Jan 1929; pg. 14; Issue 45092  De produserte også et nytt fly hvert 45 minutt.Mr. G. Holt Thomas. Colonel G. W. Dawes. The Times, Saturday, 5 Jan 1929; pg. 14; Issue 45093

Etter krigen gikk etterspørselen etter flyene Airco produserte ned og 1. mars 1920 ble Airco slått sammen med Birmingham Small Arms Company (BSA). BSA oppdaget fort at Airco var i langt verre finansiell situasjon enn de hadde forutsett og Airco ble slått konkurs. 

Ved hjelp av Holt Thomas kjøpte Geoffrey de Havilland deler av konkursboet og etablerte de Havilland Aircraft Company i 1920.

Liste over Aircofly
 DH.1 (1915) – toseter biplan-jager med enkel skyvepropell
 DH.2 (1915) – enseter biplan-jager med enkel skyvepropell
 DH.3 (1916) – tomotors biplan-bomber. To prototyper ble laget og ble inspirasjon for den senere DH.10
 DH.4 (1916) – toseter biplan-bomber
 DH.5 (1916) – enseter biplan-jager
 DH.6 (1916) – toseter biplan-treningsfly
 DH.9 (1917) – toseter biplan-bomber
DH.9A
DH.9C
 DH.8 (1918) – videreutviklinf av DH.9 med kraftigere motor og større vinger
 DH.10 Amiens (1918) – tomotors biplan-bomber.
 DH.11 Oxford (1919) – Variant av DH.10, prototyp
 DH.16 (1919) – variant av DH.9A med passasjerkabin for fire passasjerer, brukt i sivil luftfart.
 DH.18 (1920) – enkeltmotors passasjerfly med plass til åtte passasjerer.

Referanser

Kategori:Britiske flyprodusenter
Kategori:Selskaper etablert i 1912
Kategori:1912 i Storbritannia